CELEX: E2009J0003
Language: mt
Date: 2009-12-01
Title: Sentenza tal-Qorti tal- 1 ta’ Diċembru 2009 fil-Kawża E-3/09 L-Awtorità ta' Sorveljanza tal-EFTA v Il-Prinċipalità tal-Liechtenstein (Nuqqas mill-Parti Kontraenti milli tissodisfa l-obbligi tagħha – Id-Direttiva 2005/68/KE tal-Parlament Ewropew u tal-Kunsill dwar ir-riassigurazzjoni u li temenda d-Direttivi tal-Kunsill 73/239/KEE, 92/49/KEE kif ukoll id-Direttivi 98/78/KE u 2002/83/KE)

23.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 256/6
            
         SENTENZA TAL-QORTI
   tal-1 ta’ Diċembru 2009
   fil-Kawża E-3/09 L-Awtorità ta' Sorveljanza tal-EFTA v Il-Prinċipalità tal-Liechtenstein
   
      (Nuqqas mill-Parti Kontraenti milli tissodisfa l-obbligi tagħha – Id-Direttiva 2005/68/KE tal-Parlament Ewropew u tal-Kunsill dwar ir-riassigurazzjoni u li temenda d-Direttivi tal-Kunsill 73/239/KEE, 92/49/KEE kif ukoll id-Direttivi 98/78/KE u 2002/83/KE)
   
   2010/C 256/06
   Fil-Kawża E-3/09, L-Awtorità tas-Sorveljanza tal-EFTA v il-Prinċipalità tal-Liechtenstein – APPLIKAZZJONI għal dikjarazzjoni li billi naqset milli tadotta, jew li tinnotifika lill-Awtorità tas-Sorveljanza tal-EFTA dwar il-miżuri meħtieġa biex timplimenta l-Att imsemmi, fost affarijiet oħra, fil-punt 7b tal-Anness IX għall-Ftehim taż-ŻEE, jiġifieri d-Direttiva 2005/68/KE tal-Parlament Ewropew u tal-Kunsill tas-16 ta’ Novembru 2005 dwar ir-riassigurazzjoni u li temenda d-Direttivi tal-Kunsill 73/239/KEE, 92/49/KEE kif ukoll id-Direttivi 98/78/KE u 2002/83/KE, kif adottata għall-Ftehim taż-ŻEE permezz tal-Protokoll 1 tiegħu, fiż-żmien stipulat, il-Prinċipalità tal-Liechtenstein naqset milli tissodisfa l-obbligi tagħha taħt l-Artikolu 64(1) ta' dak l-Att u taħt l-Artikolu 7 tal-Ftehim taż-ŻEE, il-Qorti, komposta minn Carl Baudenbacher, il-President, Thorgeir Örlygsson (Imħallef Relatur), u Henrik Bull, Imħallfin, taw is-sentenza fl-1 ta' Diċembru 2009, li l-parti operattiva tagħha hi kif ġej:
   Il-Qorti b’dan:
   
               (1)
            
            
               Tiddikjara li, billi naqset li tadotta, fiż-żmien stipulat, il-miżuri meħtieġa biex timplimenta d-Direttiva 2005/68/KE tal-Parlament Ewropew u tal-Kunsill tas-16 ta’ Novembru 2005 dwar ir-riassigurazzjoni u li temenda d-Direttivi tal-Kunsill 73/239/KEE, 92/49/KEE kif ukoll id-Direttivi 98/78/KE u 2002/83/KE, kif adottata għall-Ftehim taż-ŻEE permezz tal-Protokoll 1 tiegħu, il-Prinċipalità tal-Liechtenstein naqset milli tissodisfa l-obbligi tagħha taħt l-Artikolu 64(1) tad-Direttiva u taħt l-Artikolu 7 tal-Ftehim taż-ŻEE.
            
         
               (2)
            
            
               Tordna lill-Prinċipalità tal-Liechtenstein tħallas l-ispejjeż tal-proċeduri.